Austra Skujytė

Austra Skujytė (g. 1979 m. rugpjūčio 12 d. Biržuose) – Lietuvos lengvaatletė, septynkovininkė, dešimtkovininkė.

2005 m. balandžio 15 d. moterų dešimtkovės varžybose JAV, Kolumbijos mieste vykusiose varžybose, surinkusi 8366 taškus, pagerino šios rungties pasaulio rekordą. Austros ūgis – 188,5 cm.

Sportininkė gimė dailininko, Bauskėje gimusio latvio Egilo Skujos ir pediatrės Augustinos Skujienės šeimoje.Dailininko Egilo Skujos darbų parodaPanevėžyje – Egilio Skujos akvarelių paroda „Metų laikai“ 

 Biografija 
2001 m. Pasaulio pirmenybėse Edmontone septynkovės rungtyje užėmė šeštąją vietą, 2004 m. Olimpinėse vasaros žaidynėse Atėnuose užėmė antrąją vietą ir apdovanota olimpiniu sidabro medaliu.

 Pekino olimpiada 2008 
2008 m. Pekino olimpinėse žaidynėse A. Skujytė septynkovės rungtyje dalyvavo 43 sportininkių grupėje. Pirmojoje rungtyje, 100 m barjeriniame bėgime, trečiajame starte, lietuvė užėmė paskutinę, 7-ąją, vietą. Nepaisant to, pasiektas rezultatas (14,46 s) tapo geriausiu asmeniniu rezultatu. Pirmojoje rungtyje A. Skujytė pelnė 914 taškų (39 vieta bendrojoje įskaitoje).

Antrojoje rungtyje, šuolyje į aukštį, A. Skujytė pirmuoju bandymu peršoko į 177 cm aukštį iškeltą kartelę. Tai tapo jos galutiniu rezultatu, kadangi vėliau triskart nepavyko peršokti į 180 cm aukštį iškeltos kartelės. Sportininkė savo grupėje surinkusi 941 tašką užėmė 11-ąją vietą (25-oji vieta bendrojoje įskaitoje).

Trečioji rungtis – rutulio stūmimas. Įrankis geriausiu, trečiuoju, bandymu nusviestas 17 m 2 cm. Pasiektas aukščiausias asmeninis A. Skujytės sezono rezultatas, surinkus 997 taškus užimta 2-oji vieta grupėje (7-oji vieta bendrojoje įskaitoje).

200 m bėgime A. Skujytė dar kartą pagerino asmeninį sezono rezultatą. Distanciją ji įveikė per 25,4 s ir surinko 850 taškų. Savo bėgime finišavo 5-a (bendrojoje įskaitoje ji iš 7 vietos nukrito į 13-ąją).

 Pasaulio lengvosios atletikos čempionatas 2009 
A. Skujytė dalyvavo 2009 m. Pasaulio lengvosios atletikos čempionate Berlyne, Vokietijoje, rutulio stūmimo rungtyje. Savo sėkmingiausiu stūmimu ji pasiekė asmeninį rungties rekordą su 17 m 86 cm, tačiau į finalą nepateko, likusi 17-a tarp 28 sportininkių.

 Pasaulio uždarų patalpų čempionatas 2010 
2010 m. kovo 13 d. dalyvavo pasaulio uždarų patalpų lengvosios atletikos čempionate Dohoje (Kataras) rutulio stūmimo rungtyje. Kvalifikacijoje rutulį nustūmusi 17 m 55 cm liko 15-a iš 17-os dalyvių ir į finalą nepateko.

 2011 
2011 m. Skujytė grįžo į daugiakovių rungtis. 2011 m. Europos uždarų patalpų lengvosios atletikos čempionate tapo pirmąja istorijoje nepriklausomos Lietuvos atstove, kuri laimėjo medalį.

 Asmeniniai rungčių rekordai 
 60 m b. b.: 8.60 s (2011 m. kovo 3 d., Paryžius, Prancūzija)
 100 m b. b.: 14.02 s (2004 m. gegužės 13 d., Kolumbija, JAV)
 Šuolis į aukštį: 1,92 m (2012 m. rugpjūčio 3 d., Londonas, Didžioji Britanija)
 Šuolis su kartimi: 3,20 m (2006 m. balandžio 13 d., Kolumbija, JAV)
 Šuolis į tolį: 6,39 m (2005 m. vasario 15 d., Stokholmas, Švedija)
 Rutulio stūmimas: 17,86 m (2009 m. rugpjūčio 16 d., Berlynas, Vokietija)
 Disko metimas: 53,89 m (2010 m. liepos 10 d., Kaunas)
 Ieties metimas: 52,63 m (2007 m. rugpjūčio 26 d., Osaka, Japonija)
 Septynkovė: 6599 tšk. (2012 m. rugpjūčio 4 d., Londonas, Didžioji Britanija)

 Pasiekimai 
MetaiTurnyrasVietaPozicijaRungtisRezultatas2000Olimpinės žaidynėsSidnėjus, Australija12Septynkovė60342001Pasaulio čempionatoEdmontonas, Kanada6Septynkovė61122003Pasaulio čempionatasParyžius, Prancūzija10Septynkovė60772004Pasaulio uždarų patalpų čempionatasBudapeštas, Vengrija3Penkiakovė 46792004Olimpinės žaidynėsAtėnai, Graikija2Septynkovė 64352005Pasaulio čempionatasHelsinkis, Suomija4Septynkovė63602007Pasaulio čempionatasOsaka, Japonija6Septynkovė63802008Pasaulio uždarų patalpų čempionatasValensija, Ispanija5Penkiakovė46552008Olimpinės žaidynėsPekinas, Kinija -Septynkovė NBG2009Pasaulio čempionatasBerlynas, Vokietija17Rutulio stūmimas17,862010Pasaulio uždarų patalpų čempionatasDoha, Kataras15Rutulio stūmimas17,552010Europos čempionatasBarselona, Ispanija12Rutulio stūmimas17,722011Europos uždarų patalpų čempionatasParyžius, Prancūzija2Penkiakovė47062012Pasaulio uždarų patalpų čempionatasStambulas, Turkija3Penkiakovė48022012Olimpinės žaidynėsLondonas, Didžioji Britanija3Septynkovė6599

 Šaltiniai 

Kategorija:Lietuvos daugiakovininkai
Kategorija:Lietuvos Pasaulio rekordininkai
Kategorija:Lietuvos olimpiečiai
Kategorija:Lietuvos lengvosios atletikos treneriai